S-6539/2020

Dómur

Mál þetta, sem dómtekið 26. nóvember sl., var höfðað með ákæru, útgefinni af lögreglustjóranum á höfuðborgarsvæðinu 7. október 2020, á hendur H-kvk-þgf N-kvk-þgf A-kvk-þgf, [...], [...], [...], fyrir umferðarlagabrot með því að hafa, sunnudaginn 7. júní 2020 ekið bifreiðinni [...] svipt ökurétti suður Kringlumýrarbraut í Reykjavík, við Suðurver, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar sem lög leyfa og hæfilegrar þóknunar sér til handa. Við þingfestingu málsins var gerð sú krafa af hálfu ákærðu að allur sakarkostnaður, þar með talin málsvarnarþóknun verjanda, yrði greiddur úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd [...]. Samkvæmt framlögðu sakavottorði á ákærða nokkurn sakaferil að baki en það sem máli skiptir við ákvörðun refsingar í máli þessu er að ákærðu hefur í tvígang verið gerð refsing fyrir akstur svipt ökuréttindum. Ákærðu var fyrst gerð refsing fyrir að aka svipt ökurétti með áfrýjuðum dómi héraðsdóms Reykjavíkur 14. desember 2018, en hún var þá einnig sakfelld fyrir brot á hegningarlögum, umferðarlögum og lögum um ávana og fíkniefni. Með þeim dómi var einnig tekin upp fyrri skilorðsdómur frá 1. nóvember 2017 og ákærðu gerð refsing í einu lagi. Dómi héraðsdóms frá 14. desember 2018 var áfrýjað til Landsréttar, sem kvað upp dóm 30. október 2020 í máli nr. 145/2019. Með umræddum dómi Landsréttar var sakfelling ákærðu staðfest og hún dæmd í fimm mánaða fangelsi, skilorðsbundið til þriggja ára. Þá var ákærða staðin að akstri svipt ökurétti 26. febrúar 2020 og gekkst undir sektargreiðslu með lögreglustjórasátt 18. maí 2020.

Með broti því sem ákærða er nú sakfelld fyrir gerðist hún því sek um akstur svipt ökurétti í þriðja sinn innan ítrekunartíma í skilningi 71. gr. almennra hegningarlaga nr. 19/1940, en ítrekunaráhrif brotsins miðast við uppkvaðningu hins áfrýjaða dóms héraðsdóms frá 14. desember 2018, ekki við uppkvaðningu dóms Landsréttar frá 30. október síðastliðnum. Því eiga hegningaraukasjónarmið ekki við líkt og verjandi ákærðu hefur haldið fram. Þar sem refsing ákærðu fer nú fram úr sektum hefur ákærða rofið skilorð framangreinds dóms Landsréttar og ber því að taka refsinguna upp og gera ákærðu refsingu í einu lagi, sbr. 60. gr. sbr. 77. gr. almennra hegningarlaga nr. 19/1940.

Að mati dómsins ber að virða ákærðu til málsbóta að hún játaði brot sitt greiðlega fyrir dómi og samkvæmt framlögðum dómi Landsréttar í framangreindu máli nr. 145/2019, hafa orðið jákvæðar breytingar á högum ákærðu. Hún hafi nú lokið áfengis og vímuefnameðferð og stundi nám. Þá mun ákærða hafa eignast barn á árinu 2019 sem sé alfarið í umsjá hennar. Aftur á móti verður ekki litið fram hjá því að ákærða hefur í tvígang eftir að hún sneri lífi sínu til betri vegar, gerst sek um akstur svipt ökuréttindum og með öðru brotanna rofið skilorð framangreinds dóms Landsréttar. Við mat á því hvort efni séu til að skilorðsbinda refsinguna kemur sakarferill ákærðu einnig til skoðunar en samkvæmt framlögðu sakavottorði hún hefur frá árinu 2016 hlotið þrjá skilorðsbundna fangelsisdóma sem allir hafa verið teknir upp, þar af tveir vegna skilorðsrofa.

Að öllu framangreindu virtu, og með vísan til dómvenju varðandi ítrekuð umferðarlagabrot, eru að mati dómsins ekki efni til að skilorðsbinda refsingu ákærðu, sem þykir hæfilega ákveðin fangelsi í sex mánuði.

Á grundvelli sakfellingar ákærðu, sbr. 235. gr. laga nr. 88/2008 um meðferð sakamála, verður henni gert að greiða sakarkostnað málsins.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 91.760 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir G-kvk-þf R-kvk-þf S-kvk-þf saksóknarfulltrúa.

A-kvk-nf S-kvk-nf aðstoðarmaður dómara kveður upp dóm þennan.

Dómsorð:

Ákærða, H-kvk-nf N-kvk-nf A-kvk-nf, sæti fangelsi í 6 mánuði.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 91.760 krónur.

A-kvk-nf S-kvk-nf skilorðsbundna fangelsisdóma sem allir hafa verið teknir upp, þar af tveir vegna skilorðsrofa.

Að öllu framangreindu virtu, og með vísan til dómvenju varðandi ítrekuð umferðarlagabrot, eru að mati dómsins ekki efni til að skilorðsbinda refsingu ákærðu, sem þykir hæfilega ákveðin fangelsi í sex mánuði.

Á grundvelli sakfellingar ákærðu, sbr. 235. gr. laga nr. 88/2008 um meðferð sakamála, verður henni gert að greiða sakarkostnað málsins.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 91.760 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir G-kvk-þf R-kvk-þf S-kvk-þf saksóknarfulltrúa.

A-kvk-nf S-kvk-nf aðstoðarmaður dómara kveður upp dóm þennan.

Ákærða, H-kvk-nf N-kvk-nf A-kvk-nf, sæti fangelsi í 6 mánuði.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 91.760 krónur.

A-kvk-nf S-kvk-nf